134 
Sekretion. Irritation af den centrale Ende af en overskaaret Vagns 
forøger og af den perifere Ende formindsker Sekretionen, saavel 
naar Irritationen foretages oppe paa Halsen som nedenfor Afgangen 
af Grenene til Lunger og Hjærte. Arthaud og Butte (5, S.44), hvem 
de vigtigste Forsøg herover skyldes, udtaler kun ganske kort og uden 
Motivering, at man kan se bort fra de vasomotoriske Nervetraades 
Indflydelse paa Kesultatet af Forsøgene. Dette er dog kun en 
Paastand, og en Paastand der i høj Grad trænger til Bevis. Under 
Fordøjelsen sker der en meget betydelig Udvidning af Karrene i 
Mave og Tarm, og Blodtrykket stiger i Vena Portae, og samtidig 
føres de fra Fordøjelseskanalen i Blodet optagne Stoffer ad Vena 
Portae til Leveren, hvor nogle af dem benyttes til Dannelse af 
Galde. Derfor dannes der mere Galde, jo mere Materiale til dens 
Dannelse der tilføres fra Tarmkanalen, derfor afsondres der — og 
opsamles i Galdeblæren — Galde i den Mængde, som svarer til den 
fordøjede Føde (38, S. 437; 34, S. 800). Da Leveren saaledes ikke 
selv er Herre over, hvor meget Stof den modtager fra Tarmen, men 
maa modtage og bearbejde det, der bydes den, synes det heller ikke 
nødvendigt at antage specielle sekretoriske Nerver for Galdeafson¬ 
dringen, denne behøver kun at være afhængig af de Fordøjelsen led¬ 
sagende vasomotoriske Forandringer. Galden kan saaledes opfattes 
som et Produkt, dannet af Stoffer optagne fra Fordøjelseskanalen, 
et Produkt, der opbevares i Galdeblæren og først bliver til et Se¬ 
kret, idet det fra denne udtømmes i Tarmen. — Vi har set, at 
Galdens Dannelse næppe er afhængig af andre Nerver end de vaso¬ 
motoriske; vi skal nu se, at dens Udtømmelse fra Galdeblæren, 
eller direkte fra Galdegangene hos de Dyr, der ikke er i Besiddelse 
af en Galdeblære, ud i Tarmen er afhængig af den følgende For¬ 
døjelsesperiode, m. a. O. at Galden udtømmes i Duodenum i den 
Mængde, som svarer til den Fødes Mængde og Beskaffenhed, til 
hvis Fordøjelse den skal medvirke. Det er Bruno (29, S. 87), denne 
interessante Iagttagelse skyldes, hvorfor hans Forsøg her skal om¬ 
tales noget nærmere. Bruno løsnede det Stykke af Duodenum, 
hvori Duet. Com. Choledoch. indmunder, og forenede det ved en 
